பிரபல முற்போக்கு எழுத்தாளர் மேலாண்மை பொன்னுசாமி உடல் நலக்குறைவு காரணமாக மரணம் அடைந்தார். அவருக்கு வயது 66. விருநகர் மாவட்டம், மேலாண்மைறைநாடு கிராமத்தில் பிறந்த பொன்னுசாமி, வறுமையின் காரணமாக 5-ம் வகுப்பு மட்மே படித்தார். இலக்கிய நூல்களை படித்த இவர், இடதுசாரி இலக்கிய அமைப்புகளுடன் ஏற்பட்ட தொடர்பால் எழுதத் தொடங்கினார். 1972-ல் முதன் முதலில் செம்மலர் இதழில் பரிசு என்ற சிறுகதையை எழுதினார். தமிழ்நாடு முற்போக்கு எழுத்தாளர்கள் சங்கத்தில் முக்கிய பொறுப்பு வகித்த பொன்னுசாமி. 36 புத்தகங்களை எழுதியுள்ளார். மின்சாரப்பூ என்ற சிறுகதை தொகுப்பு நூல் 2007-ம் ஆண்டிற்கான சாகித்ய அகாடமி விருதை பெற்றது குறிப்பிடத்தக்கது. எழுத்தாளர் பொன்னுசாமியின் மறைவிற்கு திமுக செயல்தலைவர் மு.க.ஸ்டாலின், வைகோ உள்ளிட்டோர் இரங்கல் தெரிவித்துள்ளனர். எழுத்தாளர் பொன்னுசாமியின் கண்கள் அவரது விருப்பப்படி மருத்துவமனைக்கு தானமாக வழங்கப்பட்டது.